ওলামা
ওলামা বলতে সাধারণত শিক্ষিত মুসলমান জনগোষ্ঠী বিশেষ করে ইসলামিক পন্ডিতদের বোঝানো হয় যারা ইসলামি শিক্ষার বিভিন্ন ক্ষেত্রে কাজ করে থাকেন । এরা শরিয়াহ আইনের নিয়ন্ত্রক হিসেবেই বেশি পরিচিত।
মোল্লা
মোল্লা (আরবীঃ ملا), (ফার্সীঃ ملا) আরবী-ফার্সী ভাষার শব্দ। শব্দটি কোরানে উল্লেখিত আরবী শব্দ মাওলা (مَوْلَى) এর সংক্ষিপ্ত রুপ। ভারতীয় উপমহাদেশে প্রচলিত মৌলভী (আরবীঃ مولوی) এবং মাওলানা (আরবীঃ مولانا) শব্দদুটির উৎপত্তিও মাওলা শব্দ হতে। মাওলা অর্থ রক্ষক, কর্তা, নেতা বা অভিভাবক। মোল্লা বাংলাদেশ এবং বিভিন্ন মুসলিম দেশে মুসলমানদের পদবী রুপে ব্যবহৃত হয়ে আসছে। শেফারডিক ইহুদীদের নেতৃত্বস্থানীয় ব্যাক্তিবর্গকেও মোল্লা পদবী ব্যবহার করতে দেখা যায়।